Diari Oficial de la Generalitat Valenciana


Sumari del DOGV 4421, del 20-01-2003 (2003/170)

Bases que regiran les proves selectives per a la provisió d'una plaça de cap de gestió tributària i tresoreria pel sistema de concurs oposició per promoció interna.
--------------------------------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/170


Data del document
:   02-01-2003

Organisme emissor
:   Ajuntament de Puig

Tipus de document
:   Resolució

Descriptors 

:   * concurs administratiu
    * professió jurídica
    * ciència econòmica
    * administració local

Bases que regiran les proves selectives per a la provisió d'una plaça de cap de gestió tributària i tresoreria pel sistema de concurs oposició per promoció interna. [2003/170]
  
Base primera. Objecte de la convocatòria
  
L'objecte de la present convocatòria és la provisió en propietat d'una plaça de cap de gestió tributària i tresoreria pel sistema de concurs oposició per mitjà de promoció interna, enquadrada en l'escala d'administració especial, subescala tècnica, classe tècnic mitjà, dotada d'acord amb el Reial Decret 861/1986, de 25 d'abril, amb el sou corresponent al grup B, pagues extraordinàries, triennis i la resta de retribucions complementàries legalment establides.
  
Base segona. Requisits que han de reunir o complir els aspirants
  
Podran prendre part en el present concurs oposició els funcionaris de carrera d'esta corporació que reunisquen els requisits següents:
  
a) Estar enquadrats en l'actualitat en el grup C de classificació.
  
b) Posseir, almenys, una antiguitat de dos anys com a funcionari de carrera en plaça enquadrada en el grup C de classificació.
  
c) Estar en possessió de qualsevol de les titulacions següents: diplomat en Dret o en Ciències Econòmiques o Empresarials, o en condicions d'obtindre-la en la data en què acabe el termini de presentació d'instàncies; o tindre aprovats els tres primers cursos complets de la llicenciatura de Dret, Ciències Econòmiques o Empresarials, Administració o Direcció d'Empreses o equivalent. En tot cas l'equivalència haurà de ser aportada per l'aspirant per mitjà de certificat expedit a l'efecte per l'administració competent:
  
d) No patir malaltia o defecte físic que impedisca el desenrotllament de les corresponents funcions.
  
e) No haver sigut separat per mitjà d'expedient del servici de cap administració publica, ni trobar-se inhabilitat per a l'acompliment de funcions publiques
  
D'acord amb el que establix la Llei 13/1982, de 7 d'abril, d'Integració Social de Minusvàlids, en les presents proves seran admeses les persones minusvàlides en igualtat de condicions que les altres aspirants.
  
Els aspirants minusvàlids hauran de presentar certificat de la conselleria de treball i seguretat social, o òrgan competent d'altres comunitats autònomes o de l'administració de l'estat, que acredite tal condició, així com la seua capacitat per a exercir les tasques corresponents a la plaça objecte de la present convocatòria.
  
El tribunal establirà per a les persones amb minusvalideses que així ho sol·liciten les adaptacions possibles de temps i mitjans per a la realització de les proves. A l'efecte els interessats hauran de presentar la petició corresponent en la sol·licitud de participació en la convocatòria.
  
Base tercera. Formes i terminis de presentació d'instàncies
  
Les instàncies de sol·licitud per a prendre part en el present concurs oposició, hauran d'estar degudament emplenades, manifestant els aspirants que reunixen totes i cada una de les condicions a què es referix la base segona i si és procedent la tercera, referides a la data del termini de presentació de les instàncies, i seran dirigides a l'alcalde-president de la corporació municipal
  
Les instàncies es presentaran en el Registre General de l'Ajuntament o en qualsevol de les formes previstes en l'article 38 de la Llei 30/1992, de 26 de Novembre, durant el termini de 20 dies naturals, a comptar des del següent al de publicació de l'extracte de la convocatòria en el Boletín Oficial del Estado.
  
A les instàncies s'adjuntarà obligatòriament la següent documentació:
  
a) Fotocòpia del document nacional d'identitat.
  
b) Fotocòpia de la titulació acadèmica mínima exigida.
  
c) El justificant acreditatiu d'haver ingressat en la Tresoreria municipal l'import de vint-i-quatre euros, en concepte de drets d'examen, estaran exempts del pagament de la referida taxa, les persones amb discapacitat igual o superior al 33%, havent d'acreditar este extrem, igualment, per mitjà de documents justificatius que s'adjuntarà a la sol·licitud, degudament compulsat.
  
Base quarta. Admissió dels aspirants
  
Expirat el termini de presentació d'instàncies, la presidència de la corporació farà pública la llista provisional d'aspirants admesos i exclosos en el Butlletí Oficial de la Província de València i en el tauler d'edictes de la corporació.
  
Contra esta resolució es podrà presentar reclamació en al termini de 10 dies hàbils, comptats a partir del següent al de la seua publicació en el Butlletí Oficial de la Província de València.
  
En el cas que es presenten reclamacions, estes seran resoltes per a l'alcaldia i a tals efectes es farà pública posteriorment la llista definitiva d'admesos i exclosos, publicant-se, així mateix, en els llocs indicats per a la llista provisional.
  
Base quinta. Tribunal qualificador
  
1. President: el de la corporació municipal o el regidor en qui delegue.
  
2. Secretari: el de la corporació municipal o funcionari en qui delegue.
  
3. Vocals:
  
\* El funcionari que ocupe la direcció del servici dins de l'especialitat o, si no és possible, un tècnic o expert designat pel president de la corporació.
  
\* Dos representant dels funcionaris de l'Ajuntament de Puig, designat per l'òrgan o òrgans sindicals competents.
  
\* Un representant designat per cada un dels grups polítics que integren la corporació.
  
\* Un representant de la Generalitat Valenciana.
  
En cada sessió, si és procedent, del tribunal podran participar els membres titulars, i si estan absents, els suplents, ara bé, no podran substituir-se entre si en la mateixa sessió.
  
Els membres vocals del tribunal hauran de posseir una titulació igual o superior a la requerida per al lloc de treball.
  
Les resolucions per les quals nomenen els membres del tribunal qualificador faran constar la designació dels suplents respectius.
  
La composició concreta del Tribunal es farà pública en el tauler d'anuncis de la corporació i en el Butlletí Oficial de la Província de València.
  
L'ajuntament sol·licitarà dels òrgans corresponents la designació dels representants respectius, que hauran d'efectuar-se en el termini de vint dies, següents al de la recepció de la sol·licitud.
  
El tribunal estarà facultat per a resoldre qualsevol dubte o incidència que poguera sorgir durant la celebració de les proves selectives i adoptar els acords precisos per al bon orde de les mateixes.
  
Base sexta: Publicació
  
Les bases, una vegada aprovades, es publicaren íntegres en el Butlletí Oficial de la Província de València i en el Diari Oficial de la Generalitat Valenciana. Tots els anuncis de tràmit posteriors es publicaran en el Butlletí Oficial de la Província de València i al tauler d'edictes de l'ajuntament.
  
El començament del primer exercici s'anunciarà en el Butlletí Oficial de la Província de València amb quinze dies d'antelació com a mínim i expressant l'anunci el dia, l'hora i el lloc en què haurà de tindre lloc.
  
Base sèptima. Sistema de selecció
  
El procediment de selecció constarà de les següents fases:
  
A) Oposició
  
L'oposició constarà d'un exercici obligatori i eliminatori, que consistirà en el desenrotllament de dos temes extrets a l'atzar inclosos en l'annex I durant el període de dos hores. Posteriorment seran llegits pels aspirants per orde alfabètic, valorant el tribunal el conjunt dels dos temes amb una puntuació del 0 al 10.
  
B) El concurs
  
Una vegada finalitzades les proves selectives per a la fase d'oposició i junt amb el resultat obtingut en la mateixa, el tribunal exposarà al públic la relació dels aspirants que per haver superat tots els exercicis eliminatoris passaran a la fase de concurs.
  
En el concurs el tribunal procedirà a valorar els mèrits acreditats documentalment pels aspirants, segons la baremació següent.
  
Experiència professional: es valorarà fins a un màxim de cinc punts, l'experiència professional dels aspirants d'acord amb el barem següent:
  
A) Per servicis prestats en administracions locals exercint funcions que estan arreplegades en el Reial Decret 1174/1987, de 18 de setembre, que regula el règim jurídic dels funcionaris d'administració local amb habilitació de caràcter nacional en intervenció i/o tresoreria de les corporacions locals a raó de 0,4 punts per any complet o si és procedent 12 mesos totalitzats de servici.
  
B) Per servicis prestats en administracions locals, en llocs de treball d'idèntica o superior categoria i amb funcions semblants a la de la plaça convocada, a raó de 0,4 punts per any complet o si és procedent 12 mesos totalitzats de servici.
  
L'experiència professional s'acreditarà per mitjà de certificat oficial de l'òrgan competent.
  
Formació: es valorarà fins a un màxim de dos punts la formació professional dels aspirants, d'acord amb el barem següent:
  
A) Titulació acadèmica: es valorarà fins a un màxim de 0,25 punts la possessió de titulació acadèmica, sempre que no constituïsca requisit per a l'accés a la plaça, i siga de nivell superior a l'exigit en la convocatòria.
  
B) Cursos de formació i perfeccionament. Màxim 1,75 punts.
  
Es valoraran els cursos de formació i perfeccionament, el contingut dels quals estiga relacionat directament amb les funcions de la plaça que es convoca, de duració igual o superior a 20 hores, que hagen sigut cursats per l'interessat i que hagen sigut convocats o homologats per qualsevol centre o organisme públic de formació o per la pròpia corporació, d'acord amb la següent escala:
  
De 100 hores o més hores: 0,50 punts
  
De 50 hores o més hores: 0,25 punts.
  
De 20 hores o més hores: 0,15 punts.
  
Valencià: el coneixement de valencià es valorarà fins a un màxim d'1 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:
  
Grau Superior: 1 punts
  
Grau Mitjà: 0,75 punts.
  
Grau Elemental: 0,50 punt.
  
Coneixement Oral: 0,25 punts.
  
La qualificació del barem de mèrits, es realitzarà entre 0 i 10 punts.
  
Base octava. Qualificació dels exercicis
  
La qualificació dels exercicis serà la mitjana aritmètica de les puntuacions atorgades pels membres del tribunal.
  
Els exercicis obligatoris i eliminatoris es puntuaran entre 0 i 10 punts, quedant eliminats els aspirants que no aconseguisquen el mínim de 5 punts.
  
La qualificació definitiva de cada aspirant s'obtindrà de la mitjana aritmètica de la puntuació obtinguda en l'exercici de la fase d'oposició sempre que haja aconseguit el mínim de 5 i de l'obtinguda en la fase de concurs.
  
Base novena. Relació d'aprovats i proposta de nomenament
  
Finalitzada la qualificació, el tribunal publicarà en el tauler d'anuncis de l'ajuntament la relació d'aprovats per orde de puntuació, fent la proposta de nomenament a aquell que haja obtingut la major puntuació.
  
No se podrà declarar superat el procediment selectiu a un nombre d'aspirants superior al de la plaça convocada.
  
Base deu. Impugnació
  
La convocatòria i les seues bases i tots els actes administratius que es deriven d'ella i de les actuacions del tribunal podran ser impugnades pels interessats en els casos i en la forma prevista en la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.
  
Puig, 2 de gener de 2003.- L'alcaldessa: M. Alfonsa Vázquez Sosa.
  
ANNEX
  
Temari
  
Tema 1. Les fonts del dret financer. Els principis de jerarquia i competència. La constitució. Els tractats internacionals. La llei. El decret-llei. El decret legislatiu. El reglament. Altres fonts del dret financer.
  
Tema 2. Els principis constitucionals del dret financer. Principis relatius als ingressos públics: legalitat i reserva de llei, generalitat, capacitat econòmica, igualtat, progressivitat i no confiscatoriedad. Principis relatius al gasto públic: legalitat i equitat, eficàcia, eficiència i economia en la programació i execució del gasto públic.
  
Tema 3. La relació jurídica tributària: concepte i elements. Fet imposable. Meritació. Exempcions. Subjecte actiu. Subjectes passius. Responsables. La solidaritat: extensió i efectes. El domicili fiscal. La representació. La transmissió del deute.
  
Tema 4. La base imposable. Mètodes de determinació. La base liquidable. El tipus de gravamen: concepte i classes. La quota tributària. El deute tributari: contingut.
  
Tema 5. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària. L'Agència Estatal d'Administració Tributària.
  
Tema 6. L'extinció de l'obligació tributària. El pagament: requisits, mitjans de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: la prescripció, la compensació, la condonació i la insolvència.
  
Tema 7. La recaptació dels tributs. Òrgans de recaptació. El procediment de recaptació en període voluntari. El procediment de recaptació en via de constrenyiment: iniciació, títols per a l'execució i providència de constrenyiment. Ajornament i fraccionament del pagament.
  
Tema 8. Desenrotllament del procediment d'apremi. L'embargament de béns. Alienació. Aplicació i imputació de la suma obtinguda. Adjudicació de béns a l'Estat. Terminació del procediment. Impugnació del procediment.
  
Tema 9. Les garanties tributàries: concepte i classes. Les garanties reals. Dret de prelació. Hipoteca legal tàcita. Hipoteca especial. Afecció de béns. Dret de retenció. Les mesures cautelars.
  
Tema 10. La revisió en via administrativa dels actes de gestió tributària. Procediments especials de revisió. El recurs de reposició. Les reclamacions economicoadministratives.
  
Tema 11. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.
  
Tema 12. La tresoreria de les entitats locals. Règim jurídic. El principi d'unitat de caixa. Funcions de la tresoreria. Organització. Situació dels fons: la caixa i les comptes bancàries. La realització de pagaments: prelació, procediments i mitjans de pagament. L'estat de conciliació.
  
Tema 13. La planificació financera. El pla de tresoreria i el pla de disposició fons. La rendibilització d'excedents de tresoreria. Les operacions de tresoreria. El risc de tipus d'interés en les operacions financeres.
  
Tema 14. Els recursos de les hisendes locals: enumeració. Recursos dels municipis. Recursos de les províncies. Recursos d'altres entitats locals. Règims especials. Els ingressos de dret privat. Les subvencions i altres ingressos de dret públic.
  
Tema 15. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.
  
Tema 16. La gestió, inspecció i recaptació dels recursos locals. La revisió en via administrativa dels actes de gestió tributària dictats per les entitats locals. La gestió i la recaptació de recursos per compte d'altres ens públics.
  
Tema 17. L'Impost sobre Béns Immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral. Gestió tributària. Inspecció cadastral.
  
Tema 18. L'Impost sobre Activitats Econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. Gestió censal. Gestió tributària. Inspecció censal.
  
Tema 19. L'Impost sobre Vehicles de Tracció Mecànica. Naturalesa i fet imposable. Subjecte passiu. Base imposable, quota i meritació. Gestió.
  
Tema 20. L'Impost sobre Construccions, Instal·lacions i Obres. Naturalesa i fet imposable. Subjecte passiu. Base imposable. Quota i meritació. Gestió. L'Impost sobre l'Increment de Valor dels Terrenys de Naturalesa Urbana. Naturalesa i fet imposable. Subjecte passiu. Exempcions. Base imposable. Quota. Meritació. Gestió.
  
Tema 21. El règim jurídic de les taxes i els preus públics. Les taxes. Concepte. Fet imposable. Subjectes passius. Meritació. Base imposable. Tipus de gravamen i deute tributari. Els preus públics. Concepte. Obligats al pagament. Quantia. Meritació.
  
Tema 22. Les contribucions especials. Concepte. Fet imposable. Subjecte passiu. Meritació. Base imposable. Criteris de repartiment. Quota. Beneficis fiscals. Bestreta i ajornament de quotes. Col·laboració ciutadana. Les quotes d'urbanització.
  
Tema 23. La participació de municipis i províncies en els tributs de l'estat i de les comunitats autònomes. Criteris de distribució i regles d'evolució. Règims especials.